Všeobecne záväzné nariadenie




Číslo: VZN – 2/2011

___________________________________________________________________________

OBEC  ČAŇA

v súlade s ustanovením § 6 ods. 1, § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov vo väzbe na § 27 ods. 3 zákona č. 50/1976 Zb. o územnom a stavebnom poriadku v znení neskorších predpisov  v y d á v a

VŠEOBECNE ZÁVÄZNÉ NARIADENIE

OBCE

k záväzným častiam Územného plánu obce (ÚPN-O) Čaňa po spracovaní zmien a doplnkov č. 2 ÚPN-O

Návrh tohto všeobecne záväzného nariadenia (VZN)

Vyvesený na úradnej tabuli obce dňa:




23.05.2011

Dátum začiatku lehoty na pripomienkové konanie:

Dátum ukončenia pripomienkového konania:

	20.6.2011

	04.07.2011











Michal  R E Č K A










  starosta obce
Čl. 1

Zmenami a doplnkami č. 2 ÚPN-O sa spresňuje vymedzenie plôch na bývanie a premietajú sa lokality zástavby protipovodňovej ochrany v katastrálnom území Čane.

Čl. 2

Spresňujú a aktualizujú sa záväzné zásady a regulatívy územného rozvoja tak, že sa k zásadám a regulatívom podľa pôvodnej ÚPN-O Čaňa dopĺňajú tieto:
a) rešpektovať pri organizácii, využívaní a rozvoji územia jeho prírodné danosti, najmä v osobitne chránených územiach, prvkoch územného systému ekologickej stability, v územiach patriacich do súvislej európskej sústavy chránených území a ich využívanie zosúladiť s funkciou ochrany prírody a krajiny

b) v oblasti rozvoja železničnej dopravy chrániť priestory pre železničný dopravný koridor severojužného magistrálneho ťahu v úseku hranica s Poľskou republikou – Plaveč – Prešov – Kysak – Košice – hranica s Maďarskou republikou na zdvojkoľajnenie a modernizáciu trate na rýchlosť 120 km/hod,

c) rešpektovať ochranné pásma verejných letísk, letísk pre letecké práce, heliportov a leteckých pozemných zabezpečovacích zariadení.

d) chrániť železničný dopravný koridor severojužného magistrálneho ťahu na zdvojkoľajnenie a modernizáciu trate na rýchlosť 120 km/hod

e) zabezpečiť realizáciu protipovodňových opatrení na Q100 ročnú vodu v inundačnom území Hornádu

f) zosúladiť navrhované využívanie územia v lokalitách Živičná s ochranou prírody a krajiny, ktoré čiastočne zasahujú  do vyhláseného SKCHVU009 Košická kotlina. Pri konkrétnom naplňovaní funkčného využitia umiestniť  také činnosti, ktoré na základe výsledku hodnotenia podľa §18 ods. 5 zákona NR SR č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov nebudú mať negatívny vplyv na predmet ochrany CHVÚ Košická kotlina a nespôsobia podstatné zmeny v biologickej rozmanitosti, štruktúre a funkcii ekosystémov

g)  realizovať v územnom a stavebnom konaní väčších stavieb (nad 200 m2) a líniových stavieb na celom dotknutom území  povinnosť vyplývajúcu z § 41 ods. 4  zákona č. 49/2002 Z.z. o ochrane pamiatok a vyžiadať si stanovisko Krajského pamiatkového úradu Košice

h) v prípade náhodného archeologického nálezu mimo povolenú stavbu postupovať podľa § 40 zákona č. 49/2002 Z.z. o ochrane pamiatok

i) rešpektovať ochranné pásmo letiska Košice.

Čl. 3

Spresňujú a aktualizujú sa verejnoprospešné stavby, a plochy a koridory pre verejno-prospešné stavby takto:
1. Vypúšťa sa:

a) chrániť koridor pre  prívod vody pre skupinový vodovod Košice na trase Šebastovce – Čaňa s prepojením na skupinový vodovod Východoslovenských železiarní.
2. Dopĺňajú sa verejnoprospešné stavby:

a) vodovod, kanalizácia, plynovod, elektronické komunikačné  káble a NN vedenie v lokalite rodinných domov Pri  stanici

b) miestne komunikácie, chodníky, vodovod, kanalizácia, plynovod, elektronické komunikačné  káble a NN vedenie v lokalite rodinných domov Pri krížiku

c) elektronické komunikačné  káble v lokalite rodinných domov  ul. Živičná

d) protipovodňové opatrenia na Q100 ročnú vodu v inundačnom území Hornádu.
3. Dopĺňajú sa plochy pre verejnoprospešné stavby:
a) plochy pre vodovod, kanalizáciu, plynovod, telekomunikačné káble a NN vedenie v lokalite rodinných domov Pri stanici

b) plochy pre miestne komunikácie, chodníky, vodovod, kanalizáciu, plynovod, telekomunikačné káble a NN vedenie v lokalite rodinných domov Pri krížiku

c) plochy pre telekomunikačné káble v lokalite rodinných domov  ul. Živičná 

d) plochy pre protipovodňové opatrenia na Q100 ročnú vodu v inundačnom území Hornádu.

Čl. 4

1. Obecné zastupiteľstvo miestnej samosprávy obce Čaňa sa uznieslo na tomto nariadení dňa 17.06.2011.

2. Toto nariadenie nadobúda účinnosť dňa 4.7.2011.

